b'\n_START_ARTICLE_\nHollandi soojavereline hobune\n_START_SECTION_\nAjalugu\n_START_PARAGRAPH_\n1887. aastal hakati Hollandis soojaverelisi hobuseid registreerima. Sellest ajast peale m\xc3\xa4rgiti k\xc3\xb5ik s\xc3\xbcndinud varsad raamatutesse. Alguses oli k\xc3\xbcll palju t\xc3\xb5uraamatuid, mis m\xc3\xb5nel m\xc3\xa4\xc3\xa4ral rivaalitsesid. Kuna \xc3\xbchine koost\xc3\xb6\xc3\xb6 hobuste aretamisel on lihtsam, hakkasid eri t\xc3\xb5uraamatud siiski \xc3\xbchinema. Nii j\xc3\xa4igi neid k\xc3\xb5igest kaks: NWP ja VLN. Aastal 1970  \xc3\xbchinesid needki kaks ja \xc3\xbchiseks nimeks sai WPN. Kui 1988. aastal oli Hollandis soojavereliste hobuste registreeritud aretamise 100. juubel, lisas kuninganna Beatrix WPNi ette tiitli "kuninglik". Sellest alates on t\xc3\xb5uraamatu ametlik nimi KWPN._NEWLINE_Aretamise suunda on aastate jooksul pidevalt vahetatud tulenevalt hobuste kasutamise vajadustest. Alguses oli vaja hobuseid talut\xc3\xb6\xc3\xb6deks. Olenevalt piirkonnast v\xc3\xb5isid hobused erineda kehaehituse poolest._NEWLINE_P\xc3\xa4rast Teist maailmas\xc3\xb4da hakkas ratsasport populaarsemaks muutuma ja selleks oli vaja teist sorti hobuseid kui talupoja vankri ette. Siis hakati Hollandi soojaverelist t\xc3\xb5ugu Inglise t\xc3\xa4isvereliste, Prantsuse ja Saksa soojavereliste t\xc3\xa4kkudega modernsemaks muutma. V\xc3\xa4limus, liikumine ja ka p\xc3\xa4ritavate vigade puudumine on selles t\xc3\xb5uraamatus aretushobuste valimisel alati v\xc3\xa4ga t\xc3\xa4htsal kohal olnud.'